

**Қазақстан Республикасы Президентiнiң "Қазақстан Республикасы қаржы полициясы органдарының туы мен нышанының сипаттамаларын бекiту туралы" Жарлығының жобасы туралы**

Қазақстан Республикасы Үкіметінің қаулысы. 2003 жылғы 15 қаңтар N 15

      Қазақстан Республикасының Үкiметi қаулы етеді:

      1. Қазақстан Республикасы Президентiнiң "Қазақстан Республикасы қаржы полициясы органдарының туы мен нышанының сипаттамаларын бекiту туралы" Жарлығының жобасы Қазақстан Республикасы Президентiнiң қарауына енгiзiлсiн.

      2. Осы қаулы қол қойылған күнiнен бастап күшiне енедi.

*Қазақстан Республикасының*   
*Премьер-Министрi*

**Қазақстан Республикасы Президентiнiң Жарлығы**

**Қазақстан Республикасы қаржы полициясы органдарының**   
**туы мен нышанының сипаттамаларын бекiту туралы**

      "Қазақстан Республикасының қаржы полициясы органдары туралы" Қазақстан Республикасының Заңы 5-бабының 6-тармағына сәйкес қаулы етемін:   
      1. Қоса берiлiп отырған:   
      1) қаржы полициясы органдары туының;   
      2) қаржы полициясы органдары нышанының сипаттамалары бекiтiлсiн.   
      2. Осы Жарлық қол қойылған күнiнен бастап күшiне енедi.

*Қазақстан Республикасының*   
*Президентi*

                                                        жоба

**Қазақстан Республикасы Президентiнiң Жарлығы**

**Қазақстан Республикасы қаржы полициясы органдарының**   
**туы мен нышанының сипаттамасын бекiту туралы**

      "Қазақстан Республикасының қаржы полициясы органдары туралы" Қазақстан Республикасының Заңы 5 бабының 6-тармағын iске асыру мақсатында қаулы етемін:   
      1. Мыналар бекiтiлсiн:   
      1) Қаржы полициясы органдары туының сипаттамасы (түрлi-түстi және схемалық бейнелер және сипаттама мәтiнi қоса берiлiп отыр);   
      2) Қаржы полициясы органдарының нышанының сипаттамасы (түрлi-түстi және схемалық бейнелер мен сипаттама мәтiнi қоса берiлiп отыр).   
      2. Осы Жарлық қол қойылған күнiнен бастан күшiне енедi.

*Қазақстан Республикасының*   
*Президентi*

Қазақстан Республикасы       
Президентiнің          
200 жылғы "\_\_" \_\_\_\_\_\_\_       
N Жарлығымен             
бекiтiлген

**Қазақстан Республикасының қаржы полициясы органдары**   
**туының сипаттамасы**

      Қазақстан Республикасы қаржы полициясы органдарының туы қара-көгiлдiр түстi тiк бұрышты мата болып табылады.   
      Тудың ортасында қаржы полициясы органдары нышанының бейнесi орналасқан.   
      Ту шетінен алтын-сары түстi шашақпен көмкерiлген. Сол жағында туды сабына кигiзуге мүмкіндік беретiн диаметрi 32 мм және ұзындығы 2000 мм тiгiс жасалған. Саптың ұштығы найза түрiнде жасалған, оған шашақтары бар алтын-сары түстi өрiлген бау бекітiлген. Ұштықтың биiктiгi 260 мм, енi 110 мм. Баудың ұзындығы 1300 мм, шашақтардың ұзындығы 200 мм. Тудың енiнiң оның ұзындығына арақатысы - 1:2.   
      Тудың жекелеген элементтерiмен дәлме-дәл арақатысы қоса берiлiп отырған графикалық бейнеде берiлген.

Қазақстан Республикасы        
Президентiнің             
200 жылғы "\_\_" \_\_\_\_\_\_\_       
N Жарлығымен             
бекiтiлген

**Қазақстан Республикасының қаржы полициясы органдары**   
**нышанының сипаттамасы**

      Қаржы полициясы органдарының нышаны қырлары алтын-сары және ашық-қоңыр түстерге боялған сегiз қырлы жұлдыздың бейнесiн бiлдiреді. Жұлдыздың ортасында секiруге дайын барыс бейнесi салынған дөңгелек қалқан бар. Дөңгелектiң бойында барлық жағынан мемлекеттің мүдделерi қорғауды бiлдiретiн 8 нүкте орналасқан. Қалқан нөмiрi 3125 С көгiлдiр түстi (Қазақстан Республикасы Мемлекеттiк туының элементi), қалқандағы нүктелер PANTONE халықаралық түстер атласының нөмiрi 810 С алтын түстi.   
      Қалқанның сыртынан жағалай қызыл лента орналасқан. Лентада: төменгi жағынан "ҚАЗАҚСТАН", сол жағынан "ҚАРЖЫ", оң жағынан "ПОЛИЦИЯСЫ" деген жазулар орналасқан.   
      Нышанның жекелеген элементтерiнің дәлме-дәл арақатысы қоса беріліп отырған графикалық бейнеде берiлген.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК